Държавен вестник, бр. 58, 2025 г., стр. 11

БРОЙ  58	
Д Ъ Р Ж А В Е Н  В Е С Т Н И К 	
СТР.  11   
МИНИСТЕРСТВО
НА ТРУДА И СОЦИАЛНАТА 
ПОЛИТИКА
Наредба за допълнение на Наредба № РД-06-46 
от 4 ноември 2024 г. за реда за вписването, 
воденето, съхраняването, поддържането и 
функционирането на Националната елект­
ронна информационна система за пълно 
осиновяване (ДВ, бр. 97 от 2024 г.)
§ 1. В преходните и заключителните раз­
поредби се създават параграфи 5, 6 и 7:
„§ 5. Наредбата влиза в сила от датата на 
въвеждане в експлоатация на Национална­
та електронна информационна система за 
пълно осиновяване в информационната и 
комуникационната среда на Министерството 
на труда и социалната политика, с изклю­
чение на чл. 27 и 28. Министърът на труда 
и социалната политика издава заповед за 
въвеждане в експлоатация на Националната 
електронна информационна система за пълно 
осиновяване, която се публикува на офици­
алната страница на Министерството на труда 
и социалната политика. 
§ 6. До въвеждането в експлоатация на 
Националната електронна информационна 
система за пълно осиновяване се прилага 
Наредба № РД-07-7 от 5.10.2010 г. за усло­
вията и реда за водене и съхраняване на 
регистрите за пълно осиновяване, издадена 
от министъра на труда и социалната поли­
тика (обн., ДВ, бр. 82 от 2010 г.; изм., бр. 79 
от 2017 г.; изм. и доп., бр. 39 от 2019 г.; отм., 
бр. 97 от 2024 г.).
§ 7. (1) До въвеждането в експлоатация на 
Националната електронна информационна 
система за пълно осиновяване в случаите по 
чл. 84, ал. 3 от Семейния кодекс вписването на 
дете се извършва от съответната регионална 
дирекция за социално подпомагане в Нацио­
налната електронна информационна система 
за децата, които могат да бъдат осиновени 
при условията на пълно осиновяване.
(2) Съдебното решение по чл. 84, ал. 3 от 
Семейния кодекс, с което е разпоредено впис­
ването на детето за осиновяване, се изпраща 
от дирекция „Социално подпомагане“ по 
настоящия адрес на детето в 14-дневен срок 
от влизането му в сила до съответната регио­
нална дирекция за социално подпомагане. С 
решението се изпращат:
1. заверен препис от акта за раждане на 
детето;
2. удостоверение за раждане на детето;
3. заявлението за реинтеграция или про­
мяна на мярката и настаняване в семейство 
на роднини или близки, извършената оценка 
и документи, удостоверяващи съобщаването 
на резултата от работата по заявлението на 
родителя;
4. заверен препис от решение/решения 
на съда за налагане на мярка за закрила по 
реда на Закона за закрила на детето и/или 
заповеди на директора на дирекция „Социално 
подпомагане“ за временно настаняване;
5. социален доклад за детето по образец 
съгласно приложение № 2 към чл. 11, ал. 1 от 
Наредба № РД-07-7 от 5.10.2010 г. за условията 
и реда за водене и съхраняване на регистрите 
за пълно осиновяване;
6. медицинско свидетелство за здравослов­
ното състояние на детето по образец съгласно 
приложение № 3 към чл. 11, ал. 4 от Наредба 
№ РД-07-7 от 5.10.2010 г. за условията и реда 
за водене и съхраняване на регистрите за 
пълно осиновяване;
7. удостоверение за идентичност със снимка 
на детето в цял ръст;
8. служебна справка за родствени връзки на 
детето и удостоверение за наложени правни 
ограничения на родителите;
9. оценка на потребностите на детето, изгот­
вена по реда на чл. 28, ал. 2 от Правилника за 
прилагане на Закона за закрила на детето – за 
дете, настанено в социална или интегрирана 
здравно-социална услуга за резидентна грижа, 
и по реда на чл. 16а, ал. 1 от Наредбата за 
условията и реда за кандидатстване, подбор 
и утвърждаване на приемни семейства и нас­
таняване на деца в тях – за дете, настанено в 
приемно семейство.“
Заключителна разпоредба
§ 2. Параграф 1 влиза в сила от 19.11.2024 г.
Министър: 
Борислав Гуцанов
3805
По взаимно съгласие Страните могат 
да внасят изменения и допълнения в този 
Протокол, като за това се оформят отделни 
документи, които ще бъдат неразделна част 
от Протокола.
Този Протокол е подписан в два екзем­
пляра, всеки един на български, украински и 
английс­ки език, като трите текста са идентични 
и имат еднаква сила. В случай на различия 
в тълкуването на разпоредбите от този Про­
токол меродавен ще бъде английският текст.
За Министерството
на образованието и 
науката на Република
България:
Красимир Вълчев,
министър
За Министерството
на образованието 
и науката на
Украйна:
Оксен Лисовой,
министър
3892